Načini hranjenja s surovo hrano Najverjetneje ste že ugotovili, da obstaja več načinov oz. modelov hranjenja psov s surovo hrano in da vsak to počne po svoje. Lahko gre za t.i. DIY – “do it yourself oz. naredi sam”, kjer poznamo: Barf način, Prey način, ki vključuje Način celotnega plena; FrankenPrey način. Lahko pa izberete predpripravljenjo hrano, kot so izdelki Good4dogs. Predpripravljena surova hrana Gre za komercialno hrano, ki jo lahko kupite pri proizvajalcu, na spletu ali v pasjih trgovinah.  Prednosti: Ni vam treba skrbeti ali je obrok uravnotežen ali ne, saj so na embalži navedna razmerja sestavin.  Lažji dostop do številnih virov beljakovin oz. vrst mesa.  Prihranek časa pri pripravi obrokov. Preprosto je, saj hrano samo odtalite in ponudite psu.  Slabosti: Cenovno manj ugodno. Manj nadzora nad sestavninami.  Manj možnosti kombiniranja sestavin in prilagajanja vašemu psu.  Diy – “do it yourself” oz. naredi sam            BARF način (biologically appropriate raw food) za odrasle pse vključuje: 65 – 70% mišičnega mesa, 10 – 15% surovnih jestljivih kosti, 5 % drobovine (organov z izločanjem npr. ledvice, vranica), 5 % jeter, 5 – 10 % – zelenjave 7 %, semen 2 %, sadja 1 %, + (mlečni izdelki, občasno v zelo malih količinah) BARF način (biologically appropriate raw food) za mladičke vključuje: 58 – 60 % mišičnega mesa, 15 – 17 %s surovnih jestljivih kosti, 7 % drobovine (organov z izločanjem npr. ledvice, vranica), 7 % jeter, 5 – 10 % zelenjave 7 %, semen 3 %, sadja 1 %, + (mlečni izdelki, občasno v zelo malih količinah) Način BARF zajema tudi vključevanje prehranskih dodatkov po potrebi.  Prednosti: Psi imajo dostop do širšega spektra hranil, ki jih najdemo v zelenjavi, sadju, mlečnih izdelkih in prehranskih dodatkih.  Zaradi sprejemljivosti prehranskih dodatkov je obroke lažje uravnotežiti.  Mleta hrana je sprejemljiva in je z njo lažje hraniti tudi manjše pse. Surove mesnate kosti in rekreativne kosti (večje kosti s katerimi se pes zamoti, vendar jih ne more v celoti zaužiti) se dodaja ločeno od obroka z namenom čiščenja zob.  Slabosti: Če želite kupovati ceneje je potrebno kupiti večje količine, kar zasede več prostora.  Sadje in zelenjava morajo biti rahlo pokuhana zaradi boljše absorbcije hranil.  Nekateri psi ne marajo sadja in/ali zelenjave.             Prey način (vključuje 2 načina Način celotnega plena in FrankenPrey način) Način celotnega plena: Ta način kot že samo ime pove, vključuje celoten plen, vključno z vsemi notranjimi organi, krvjo, žlezami, dlako in perjem.  FrankenPrey način za odrasle pse: 75 – 80 % mišičnega mesa, 10 % surovnih jestljivih kosti, 5 % drobovine (organov z izločanjem npr. ledvice, vranica)  5 % jeter, 2 – 5 % vlaknin živalskega izvora (perje, dlaka). FrankenPrey način za mladičke: 64 – 69 % mišičnega mesa, 17 % surovih jestljivih kosti, 7 % drobovine (organov z izločanjem npr. ledvice, vranica)  7 % jeter, 2 – 5 % vlaknin živalskega izvora (perje, dlaka). Pray način hranjenja ne zagovarja uporabe zelenjave, sadja, mlečnih izdelkov in širše uporabe prehranskih dodatkov. Naravnanost tega načina temelji na prepričanju, da psi s hrano dobijo vse, kar potrebujejo. Npr. namesto, da psu ponudite ribje olje, mu ponudite ribe kot so saredele ali skuše. Namesto dodajanja prehranskih dodatkov, dodajte žive encime, ki jih najdemo v zelenih vampih.  Prednosti: Psi so hranjeni na način, ki je bolj podoben načinu prehranjevanja njihovih prednikov.  Celoten plen psu omogoča zadovoljevanje njegovih potreb po žvečenju, ki pripomore k čiščenju zob in krepitvi čeljusti ter ramenskih mišic.  Za zaužitje hrane potrebujejo več časa, kar ugodno vpliva na njihov prebavni sistem.  Slabosti: Če želite kupovati ceneje je potrebno kupiti večje količine, kar zasede več prostora.  Mleto meso v tem načinu hranjenja ni sprejemljivo.  Hranjenje s celotnim plenom je za marsikaterega skrbnika naporno ali nesprejemljivo.   Izbira ustreznega načina hranjenja za vašega psa Kljub splošnim podobnostim moramo pse obravnavati posamično in prilagajati hrano njihovim potrebam. Nekateri psi so starejši, nekateri aktivnejši, nekateri živijo zunaj, nekateri ne marajo zelenjave, nekateri slabo prenašajo maščobo, ipd., temu primerno se tudi njihova hrana razlikuje.  Ne glede na to kateri način hranjenja izbere, ga lahko prilagajate ali pa ga rotirate. Pomembno je, da zadostite potrebam po hranilih in da gledate tudi na kakovost sestavin.  Ne pozabite, da se ves čas učimo in da s prakso postajamo bolj izkušeni, znamo bolje opazovati psa in obenem lahko vprašamo za nasvet ali mnenje skrbnike psov, ki imajo več izkušenj ali se dogovorimo za posvet.